gp.mop@gov.si

**Zadeva: Osnutek Uredbe o vodovarstvenih območjih za javno oskrbo prebivalstva s pitno vodo v občinah Bled, Gorje in delu občine Radovljica - PRIPOMBE**

Društvo za varstvo naravne in kulturne dediščine Bleda z okolico (skrajšano Spoštujmo Bled) zaradi slabega obstoječega stanja in dosedanje nezadostne zaščite, kot tudi onesnaženja, ki se v preteklosti in tudi danes še vedno nadaljujejo, da tako pomembne vodne vire od katerih je odvisno veliko število prebivalcev, predlaga, da se vodovarstveno območje in notranja vodovarstvena območja določijo širše in mnogo bolj restriktivno, v podrejene smislu pa da se meje notranjih območij spremenijo v smislu, da za VVOIA velja režim VVO I, za VVOIB režim VVOIA, za VVO II režim VVOIB, za VVO III pa naj velja predlagani režim VVO II.

Društvo predlaga, da se gnojenje, kot tudi uporaba fitofarmacevtskih sredstev v obstoječih, predlaganih vodovarstvenih režimih VVO I, VVOIA in VVOIB prepove in ne dovoli izjem. Društvo sicer ne nasprotuje opravljanja kmetijske dejavnosti na tem območju, predlaga pa, da se dovoli le dejavnost, ki je sonaravna in brez uporabe gnojil in pesticidov. Ministrstvo, pristojno za kmetijstvo, bi zato moralo podpreti le tako kmetijsko dejavnost, ki ne bi ogrožala vodnih virov, biodiverzitete, kot tudi ne kmetije, ki bi imele več sto glav živine na tako občutljivem območju. po našem mnenju je tudi število 40 na tako občutljivem območju preveliko.

Zaradi navedenega pričakujemo, da bo javni interes in ustavna pravica, zdravje ljudi oziroma uporabnikov pitne vode, prevladalo nad posameznimi interesi oziroma kapitalom. Zaradi klimatskih sprememb bo zdrava in kvalitetna pitna voda postala še bolj redka dobrina, zato želimo, da jo država, kot tudi lokalne skupnosti, učinkovito zaščitijo s predpisi in varujejo pred partikularnimi interesi. Z ekonomskega vidika je zato mnogo bolj upravičeno in smiselno, da se kmetom na tem območju nadomesti izpad pridelkov oz. prihodkov (neuporaba gnojiva, fitofarmacevtskih sredstev..) z ustreznimi subvencijami, kot pa da se še naprej obremenjuje in celo zastruplja vodne vire.

Društvo nasprotuje gradnji novih cest na tem območju (10 člen).

Predlog uredbe vsebuje preveč izjem, ki jih sicer pogojuje s, citramo » iz rezultatov analize tveganja za onesnaženje razvidno, da je tveganje za onesnaženje zaradi tega posega sprejemljivo« zato predlagamo, da se v uredbi izjeme bolj jasno, natančno in objektivno določijo oziroma izločijo (npr. v členih 10, 18, 19, 20. 21)

Kot smo navedli že v uvodu nasprotujemo vsebini 27. člena, ki omogoča gnojenje (tudi mineralno) na VVO IB in VVO I na kmetijskih zemljiščih.

Društvo dodatno predlaga, da se v najstrožjem vodovarstvenem režimu popolno prepove raba fitofarmacevtskih sredstev za zatiranje škodljivi h organizmov. V 32. členu pod (3) predlagamo, da se nedoločna dikcija, citiramo »na notranjih območjih je treba pri spravilu lesa uporabljati tehnologijo, **ki čim manj poškoduje gozdna tla**« natančno določi, torej kako in s čim.

V 39. členu, 1. odstavek predlagamo, da se pojem »**takoj obvesti**« bolj jasno določi, kot tudi nepravočasnost obvestila sankcionira z visoko globo.

 V 47. členu kazenske določbe je navedeno, da se pravna oseba kaznuje z globo od 4.000 do 125.000 eurov. Predlagamo, da se prekrški razmejijo po teži in da se razpon zmanjša po posameznih sklopih, saj npr. napačno parkiranje vozila nima enakih posledic kot npr. uporabo FFS na strogo varovanem vodovarstvenem območju. Z večjo razmejitvijo prekrškov bo tudi zmanjšana subjektivnost prekrškovnega organa pri določanju višine kazni..

V 48. členu, v drugem odstavku predlagamo, da se rok iz 2 let zniža na 1 leto, v 51. členu pa 1. januar 2024 nadomesti s 1. januarjem 2023, saj je vsebine uredbe potrebno uveljaviti čim prej.

Ob zaključku naj opozorimo tudi na tiskarske napake kot npr. 4. člen, » (2) Ne glede na prvi **odstavk** tega člena imajo…«, 38. člen, točka 9 »Po prenehanju rabe je treba vrtino **uiniti**….«.

Srečko Kunčič, pred. društva Spoštujmo Bled

**Poslati po e-pošti**:

* gp.mop@gov.si

 **V vednost:**

* obcina@bled.si